มีประจำเดือนมาแบบกะปริกะปรอยตลอด1เดือน จึงไปร้านยาเขาเเนะนำให้ยาปรับโฮร์โมนมาทานอยากทราบว่าถ้าทานพร้อมกับยาคุมกำเนิดจะเปนไรไหมค่ะ
สวัสดีค่ะ กรณีมีเลือดออกกระปริดกระปรอยทางช่องคลอดแบบไม่ใช่ประจำเดือนดังกล่าวมานั้น อาจจะมีสาเหตุได้หลายอย่างเช่น เป็นผลข้างเคียงจากการใช้ยาคุม การมีถุงน้ำรังไข่ การติดเชื้อหรือเนื้องอกที่อวัยวะสืบพันธุ์ ซึ่งควรไปพบแพทย์เพื่อตรวจหาสาเหตุที่แน่ชัด และรักษาตามสาเหตุนั้นๆต่อไปและควรนำยาคุมกำเนิดที่กินอยู่ไปให้แพทย์ดูด้วย หากเป็นผลข้างเคียงจากยา อาจลองปรับเปลี่ยนการใช้ยาเป็นชนิดที่มีฮอร์โมนต่ำ หรือเป็นฮอร์โมนรวม หรือลองหยุดยาคุมและใช้ถุงยางอนามัยดูก่อนว่าอาการดีขึ้นได้หรือไม่ยังไม่แนะนำการซื้อยาปรับฮอร์โมนมาใช้เองค่ะ เพราะควรหาสาเหตุ และหากมีข้อบ่งชี้การใช้ยาปรับฮอร์โมนจริงๆ ควรใช้ภายใต้การดูแลและปรับยาโดยแพทย์